סילבסטר סטאלון

מייקל סילבסטר גרדנציו "סליי" סטאלון (באנגלית: Michael Sylvester Gardenzio "Sly" Stallone; נולד ב-6 ביולי 1946) הוא שחקן, במאי, תסריטאי ומפיק אמריקאי. מועמד לשלושה פרסי אוסקר וזוכה פרס גלובוס הזהב. עיקר תהילתו באה לו מסדרות סרטי הפעולה "רוקי" ו"רמבו", שבהן גילם את הגיבור - מתאגרף וחייל קומנדו, בהתאמה. שייך לדור גיבורי הפעולה בקולנוע שהופיעו ברבים מלהיטי המסך של שנות ה-80 וה-90. סטאלון נולד בניו יורק שבארצות הברית למשפחה נוצרית-קתולית בעיקרה ממוצא איטלקי (אביו), וממוצא צרפתי ומזרח אירופאי (אמו). לידתו הייתה קשה ועל כן הרופא המיילד השתמש במלקחיים, בהם פגע בשוגג בחלק מהעצבים שבפניו, פגיעה זו מקנה לו את ארשת פניו הייחודית. הוא הוטבל כקתולי, וגדל במרילנד. אביו פרנק סטאלון האב היה ספר ובעל סלון יופי, ואמו ג'קי סטאלון (לבית לייבופיש) הייתה אסטרולוגית ורקדנית מצד אביה הייתה ממוצא יהודי, סבה וסבתה היו יהודים אשר היגרו לארצות הברית מאודסה. עקב היותו בעל תסמונת פלטפוס, נשלח סטאלון בגיל ארבע, על ידי אימו, לבית ספר לריקודי סטפס. לאחר מכן, אביו העביר את משפחתו לוושינגטון די.סי. שם הוא פתח בית ספר לקוסמטיקה וטיפוח, בעוד אמו פתחה שם אולם התעמלות לנשים. אחיו הוא פרנק סטאלון (אנ'), מוזיקאי ושחקן שהתפרסם בעיקר מסרטיו של סטאלון, ובין השאר חיבר את הפסקולים בסרטים "רוקי 3", "רמבו 2" ו"להישאר בחיים". כשהיה סטאלון בן תשע התגרשו הוריו. לאחר שנתיים נישאה אמו בשנית לאנתוני פיליטי והביאה עמו ילד, אולם לאחר כשלושה עשורים היא נישאה בשלישית לסטיבן לוין. אביו נישא לאחר מכן לעוד שלוש נשים, מהן יש לסטאלון עוד שלושה אחים-למחצה. בגיל 16 קיבל סטאלון ציונים נמוכים בבית הספר, ואמו השיגה לו עבודת קיץ בסלון יופי. הוא למד בתיכון לינקולן בפילדלפיה, ובאקדמיה הצבאית שרלוט הול במרילנד. אחריהם, למד במכללת מיאמי-דייד ולאחר מכן באוניברסיטת מיאמי. סילבסטר סטאלון למד משחק באוניברסיטת מיאמי, ואז חזר לניו יורק והופיע בכמה מחזות ב"אוף ברודוויי". תפקידיו הקולנועיים הראשונים היו זניחים למדי, וכללו אף הופעה בסרט פורנו רך בשכר של 200 דולר. לאחר שלא הצליח לקבל תפקידים רציניים הוא התחיל בקידום תסריט אשר הופק לסרט "רוקי" (1976). סרט שאת תסריטו כתב מתוך תקווה להיות גם הכוכב הראשי אשר התגשמה עבורו. הסרט היה מועמד לעשרה פרסי אוסקר וזכה בשלושה. באותה תקופה המשיך לככב בסרטים מצליחים אבל יחסית נשכחים כגון "קרב הדרכים 2000", "פ.י.ס.ט", "סמטת גן עדן" (סרטו הראשון כבמאי) ו"הבריחה לניצחון". לסטאלון היו שתי מועמדויות אינדיבידואליות על השחקן הראשי והתסריט. לאחר מכן יצאו חמישה סרטי המשך. בסרט החמישי בסדרה הבמאי ג'ון ג' אווילדסן רצה שרוקי ימות, אך המפיקים לא אישרו את זה ולכן, לדעתו, הסרט נכשל. בתחילת דרכו מספר סרטים נוספים שבהם היה שותף סטאלון הצליחו, כמו סדרת סרטי "רמבו", "מעבר לשיא", "טנגו וקאש". ביים את סרט ההמשך ל"שיגעון המוזיקה", "להישאר בחיים" לצדו של ג'ון טרבולטה שנכשל וזכה לביקורות רעות. הוא כיכב בסרט הפעולה "קוברה" בהפקתם של מנחם גולן ויורם גלובוס שגם נכשל מבחינה ביקורתית. בשנות ה-90 עשה שני סרטי קומדיה, "עצור! או שאמא שלי יורה", "אוסקר! אל תיגע בבת שלי" שנכשלו ברציפות. לאחר מכן חזר לסרטי פעולה, "סחרור מסוכן", "איש ההרס" ו"המומחה" שהצליחו בקופות והחזירו את סטאלון לשורת השחקנים הגדולים. לאחר מכן הגיעה דעיכה נוספת בקריירה שלו בשל סרטים כושלים כמו "השופט דרד" ו"מתנקשים", אף על פי שהצליח להתאושש מבחינה ביקורתית בסרטים כמו "קופלנד" ו"עבודת נמלים" שגם די הצליחו בקופות. בעשור הראשון של המאה ה-21, סטאלון שוב נפל לדעיכה צורבת אחרי מספר כישלונות שהם "במעגל הנקמה", "מסלול מסוכן", ו"טיהור מוחלט" שהביא לו פרס ראזי. לעומת זאת הצליח להשיב הצלחה עם הסרט "ספיי קידס 3: סוף המשחק" של רוברט רודריגז. במשך שלוש שנים הוא שיחק תפקידים קטנים בסרטים עם הפצה מוגבלת, רק ב-2006 החליט לעשות קאמבק והחזיר את שני הגיבורים שלו, "רוקי" ו"רמבו", הסרט השישי של רוקי היה להיט בקופות וזכה לביקורת חיובית מאוד, ולעומת זאת "רמבו 4" שגם הצליח בקופות קיבל ביקורת מעורבת. סטאלון קיבל אות כבוד על פועלו הקולנועי בפסטיבל ונציה 2009. סטאלון קיבל אות כבוד נוסף בפסטיבל הסרטים לוס אנג'לס 2010. באותה שנה שיחק ואף כתב חלק מתסריט סרט הפעולה "בלתי נשכחים", הסרט זכה להצלחה קופתית גדולה וגרף יותר מ-270 מיליון דולר. סרט ההמשך שיצא ב-2012 גרף כ-312 מיליון דולר. שני הסרטים הופקו על ידי המפיק הישראלי אבי לרנר. באוקטובר 2013 יצא לאקרנים סרטו "תוכנית בריחה", בו הוא משחק לצד ארנולד שוורצנגר. סרט המשך נוסף לסדרת "בלתי נשכחים" יצא ב-2014. ב-2015 הופיע בסרט "קריד", סרט ספין אוף לסדרת "רוקי" בו שב לתפקיד רוקי בלבואה, וזכה בפרס גלובוס הזהב לשחקן המשנה על הופעתו. סטאלון קיבל מועמדות גם לפרס אוסקר באותה קטגוריה על תפקידו בסרט. ב-2020 דיבב סטאלון במשחק הלחימה Mortal Kombat 11 Ultimate את דמותו של החייל Rambo, דמות אורחת המבוססת על סדרת הסרטים בגילומו. בשנת 2022 כיכב סטאלון לראשונה בסדרת טלוויזיה חדשה בתפקיד ראשי - "המלך של טולסה". הסדרה זכתה לשבחים, ובמועמדות לפרס אמי, ובנוסף היה סטאלון מועמד לשחקן הטוב ביותר במפעל "2023 Awards". בסוף שנת 2023 החלו הצילומים לעונה השנייה. בשנת 2025 הפיק וכתב את התסריט לסרטו של דייוויד אייר, "Levon's Trade" המבוסס על הרומן באותו שם של צ'אק דיקסון מ-2014. סטאלון נישא לראשונה לסשה צ'אק, ולהם שני בנים, סייג' סטאלון, שניסה להשתלב בעולם המשחק, ואף שיחק לצד אביו בסרט "רוקי 5" משנת 1990 ונפטר ביולי 2012 ממנת יתר של משככי כאבים במרשם, וסרג'יו, שאובחן כאוטיסט. נישואיו השניים היו עם השחקנית ברידג'יט נילסן, ללא ילדים. בשנת 1997 נישא בפעם השלישית, לג'ניפר פלאבין, ולהם שלוש בנות. ב-17 באוגוסט 2006, במהלך מלחמת לבנון השנייה, הופיעה מודעה על עמוד שלם בעיתון ה"לוס אנג'לס טיימס" בה הוא היה חתום על גינוי מפורט נגד הטרור שגורמים ארגוני החמאס והחזבאללה, והובעה בה תמיכה גם באזרחים התמימים שנפגעו בישראל ובלבנון. סטאלון הוא רפובליקני ותומך נלהב של המפלגה. בין השאר תמך במועמדים מטעמה: ריק סנטורום וג'ון מקיין. הוא אף שיבח את דונלד טראמפ בקמפיין הבחירות שלו, אך לא תמך בו באופן רשמי. 1970 - סוס הרבעה איטלקי (The Party at Kitty and Stud's) - בתפקיד: סטאד. 1970 - אין מקום להתחבא (Rebel) - בתפקיד: ללא קרדיט. 1970 - מאהבים וזרים אחרים (Lovers and Other Strangers) - בתפקיד: גרוסמן. 1974 - שליטי הרחוב (The Lord's Flatbush) - בתפקיד: סטנלי רוזיאלו. 1975 - האסיר מהשדרה השנייה 1975 - קפונה (Capone) - בתפקיד: פרנק ניטי. 1975 - קרב הדרכים 2000 (Death Race 2000) - בתפקיד: " מכונת הירייה" - ג'ו ויטרבו. 1975 - רצח מתוקה שלי (Farewell My Love) - בתפקיד: ג'וני. 1976 - רוקי (Rocky) - בתפקיד: רוקי בלבואה. 1978 - פ.י.ס.ט (F.I.S.T) - בתפקיד: ג'והאני קובאק. 1978 - סמטת גן עדן (Paradise Alley) - בתפקיד: קוזמו קארבוני. 1979 - רוקי 2 (Rocky II) - בתפקיד: המתאגרף רוקי בלבואה. 1981 - מרדף אל תוך הלילה (Nighthawks) - בתפקיד: דאקה דה - סילבה. 1981 - הבריחה לניצחון (Victory) - בתפקיד: קפטן רוברט האץ'. 1982 - רוקי 3 (Rocky III) - בתפקיד: המתאגרף רוקי בלבואה. 1982 - משחק הדמים (First Blood) - בתפקיד: ג'ון רמבו, גיבור מלחמת וייטנאם. 1983 - להישאר בחיים (Staying Alive) - בתפקיד: איש ברחוב (ללא קרדיט). 1984 - ריינסטון (Rhinestone) - בתפקיד: ניק. 1985 - רוקי 4 (Rocky IV) - בתפקיד: המתאגרף רוקי בלבואה. 1985 - רמבו: משחק הדמים 2 (Rambo: First Blood Part II) - בתפקיד: ג'ון רמבו, גיבור מלחמת וייטנאם. 1986 - קוברה (Cobra) - בתפקיד: לוטננט מאריון "קוברה" קוברטי. 1987 - מעבר לשיא (Over the Top) - בתפקיד: לינקולן הוק. 1988 - רמבו 3 (Rambo III) - בתפקיד: ג'ון רמבו, גיבור מלחמת וייטנאם. 1989 - נעול (Lock Up) - בתפקיד: אסיר, פרנק ליאונה. 1989 - טנגו וקאש (Tango & Cash) - בתפקיד: השוטר ריי טאנגו. 1990 - רוקי 5 (Rocky V) - בתפקיד: המתאגרף רוקי בלבואה. 1991 - אוסקר! אל תיגע בבת שלי (Oscar) - בתפקיד סנאפס פרובולון - מאפיונר 1992 - עצור! או שאמא שלי יורה (Stop! Or My Mom Will Shoot) - בתפקיד: סמל המשטרה ג'וזף אנדרו (ג'ו) בומווסקי. 1993 - סחרור מסוכן (Cliffhanger) - בתפקיד: גייב וולקר, איש יחידת החילוץ. 1993 - איש ההרס (Demolition Man) - בתפקיד: סמל המשטרה ג'ון ספארטן (איש ההרס). 1994 - המומחה (The Specialist) - בתפקיד: ריי קוויק, מומחה לפצצות. 1995 - השופט דרד (Judge Dredd) - בתפקיד: השופט דרד. 1995 - מתנקשים (Assassins) - בתפקיד: רוברט ראת', מתנקש מקצועי. 1996 - לכודים (Daylight) - בתפקיד: קיט לטורה. 1997 - קופלנד (Cop Land) - פרדי הפלין. 1998 - לשרוף את הוליווד (Burn Hollywood Burn) - בתפקיד: סילבסטר סטאלון. 1998 - עבודת נמלים (Antz) - בתפקיד: דיבוב קולו של וויבר, חבר של זי, נמלה לוחמת. 2000 - במעגל הנקמה (Get Carter) - בתפקיד: ג'אק קארטר. 2001 - מסלול מסוכן (Driven) - בתפקיד: ג'ו טאנטו. 2002 - טיהור מוחלט (D-Tox) - בתפקיד: ג'ייק מאלוי. 2002 - נקמתו של אנג'לו (Avenging Angelo) - בתפקיד פרנקי דלאנו. 2003 - שייד (Shade) - בתפקיד: סטיבנס. 2003 - טקסי 3 (Taxi 3) - N בתפקיד: נוסע בדרכו לשדה התעופה (ללא קרדיט). 2003 - ספיי קידס 3: סוף המשחק (Spy Kids 3-D: Game Over) - בתפקיד: סבסטיאן הרשע. 2006 - רוקי בלבואה ("רוקי 6") (Rocky Balboa) - בתפקיד: המתאגרף רוקי בלבואה. 2008 - ג'ון רמבו (רמבו 4) (John Rambo) - בתפקיד: ג'ון רמבו, גיבור מלחמת וייטנאם. 2010 - בלתי נשכחים (The Expendables) - בתפקיד: ברני רוס, יוצא הכוחות המיוחדים. 2011 - שומר גן החיות (Zookeeper) - בתפקיד: דיבוב קולו של ג'ו האריה. 2012 - בלתי נשכחים 2 (2 The Expendables) - בתפקיד: ברני רוס, יוצא הכוחות המיוחדים. 2013 - כדור בראש (Bullet to the Head) - בתפקיד: הרוצח השכיר ג'ימי בובר. 2013 - תוכנית בריחה (Escape Plan) - בתפקיד: ריי ברסלין. 2013 - סוגרים חשבון (Grudge Match) - בתפקיד: הנרי "רייזור" שארפ. 2014 - בלתי נשכחים 3 (3 The Expendables) - בתפקיד: ברני רוס, יוצא הכוחות המיוחדים. 2014 - השפעה (Reach Me) - בתפקיד: ג'רלד. 2015 - קריד (Creed) - המתאגרף ומאמן האיגרוף, רוקי בלבואה. 2016 - ראצ'ט וקלאנק (Ratchet & Clank) - דיבוב קולו של ויקטור וון איון, סגנו של הנבל בסרט. 2017 - שומרי הגלקסיה: חלק 2 (Guardians of the Galaxy Vol. 2) - סטאקאר אוגורד, מראשי כנופיות הבוזזים. 2018 - קרקס החיות (Animal Crackers) - דיבוב קולו של איש הקליע. 2018 - תוכנית בריחה 2: הגיהנום (Escape Plan 2: Hades) - בתפקיד: ריי ברסלין. 2018 - קריד 2 (Creed II) - בתפקיד: רוקי בלבואה. 2018 - מרדף קטלני (Backtrace) - בתפקיד: הבלש סייקס. 2019 - פעולת חילוץ: תוכנית בריחה 3 - בתפקיד: ריי ברסלין. 2019 - רמבו 5: הדם האחרון - בתפקיד: ג'ון רמבו. 2021 - יחידת המתאבדים 2 - בתפקיד: קינג שארק. 2022 - סמאריטן - בתפקיד: ג'ו סמית'. 2023 - בלתי נשכחים 4 - בתפקיד: ברני רוס. 2024 - Armored‏ - בתפקיד: 2005 - המתמודד (The Contender) (תוכנית מציאות) 2016 - החיים עצמם (סדרת טלוויזיה) - בתפקיד: עצמו. טולסה קינג (2022 - הווה) בתפקיד: דווייט "הגנרל" מנפרדי מדיה וקבצים בנושא סילבסטר סטאלון בוויקישיתוף אתר האינטרנט הרשמי של סילבסטר סטאלון (באנגלית) סילבסטר סטאלון, ברשת החברתית פייסבוק סילבסטר סטאלון, ברשת החברתית אקס (טוויטר) סילבסטר סטאלון, ברשת החברתית אינסטגרם סילבסטר סטאלון, סרטונים בערוץ היוטיוב סילבסטר סטאלון, במסד הנתונים הקולנועיים IMDb (באנגלית) סילבסטר סטאלון, באתר AllMovie (באנגלית) סילבסטר סטאלון, באתר Rotten Tomatoes (באנגלית) סילבסטר סטאלון, באתר Box Office Mojo (באנגלית) סילבסטר סטאלון, באתר Metacritic (באנגלית) סילבסטר סטאלון, במסד הנתונים הקולנועיים KinoPoisk (ברוסית) סילבסטר סטאלון, באתר MusicBrainz (באנגלית) סילבסטר סטאלון, באתר Discogs (באנגלית) סילבסטר סטאלון, באתר Songkick (באנגלית) סילבסטר סטאלון, באתר סרטים "רוקי: מסרטי הספורט המשפיעים ביותר": פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת אמיר קמינר, מופע הקולנוע של רוקי, באתר ynet, 26 בינואר 2011 דודי כספי, גיל הזהב, באתר ישראל היום, 27 ביולי 2012 ישי קיצ'לס, רומא, "המוח שלי עדיין בן 25", באתר ישראל היום, 1 בפברואר 2013 דודי כספי, דג קר: סילבסטר סטאלון, גרסת הכריש, באתר ישראל היום, 5 באוגוסט 2021 אורי קליין, שובו של רוקי: הגיע הזמן שסילבסטר סטאלון יפסיק לבזבז את כישרונו, באתר הארץ, 1 בינואר 2016 סילבסטר סטאלון, באתר אנציקלופדיה בריטניקה (באנגלית) Rambo-ski - Hollywood star Sylvester Stallone's Russian secret, MailOnline Sylvester Stallone to Voice Rambo in 'Mortal Kombat 11 Ultimate', ‏2020-10-08 (באנגלית אמריקאית) WENN (2006-08-17). "Michael Douglas, Bruce Willis and Nicole Kidman Unite Against Terrorism". Hollywood.com (באנגלית אמריקאית). נבדק ב-2017-07-17.